–

**Fra årshjulet:**

**Mai 2025:  
  
  
~~7.5 : GMA/Mission 1.5~~   
~~Teamsmøte~~Avlyst**

**28.5-29.5 : DG Elect Seminar, Gardermoen**

**30.5 : Guvernørrådsmøte #10, Gardermoen**

**30.5-31.5 : Lions Riksmøte, Gardermoen**

**Tid for nye kluter…**

Mai er måneden da det skal velges nye styrer i alle Lionsklubbene i vårt langstrakte land og distrikt. Forhåpentligvis velges det inn noen nye personer i de forskjellige vervene i klubbene rundtom. Det er viktig at man får en viss rotasjon i vervene for å unngå at man «setter seg fast» i et visst mønster, eller blokkerer for nytenkning. Det er selvsagt prisverdig at noen ønsker å sitte lenge i et verv for å få kontinuitet, men allikevel er det greit å foreta små utbyttinger for hvert år. Det er svært viktig at man ute i klubbene sørger for å få registrert de nye styrene før 1/7-2025, slik at de riktige personene får alle meldingene de skal ha fra og med denne datoen. En oppdatert oppskrift på hvordan man gjør denne jobben i Styreweb er lagt ved månedsbrevet.

For få dager siden ble det avviklet distriktsmøte i Distrikt 104 A på Quality Airport Hotel Stjørdal. Jeg vil takke alle som har vært med på å få i stand distriktsmøtet, samt deltagere fra klubbene for jobben som ble gjort, og de fleste tilbakemeldingene som er kommet, tyder på at folk har vært fornøyd med DM 2025. Noe smårusk har det selvsagt vært, og vi i distriktsrådet vil selvsagt evaluere møtet. Signert protokoll fra DM er vedlagt månedsbrevet.   
  
På dette møtet ble det som kjent bekreftet valg av neste Lionsårs Distriktsguvernør (DG), samt Visedistriktsguvernør 1 (som blir DG i 2026/2027) og Visedistriktsguvernør 2 (som blir DG i 2027/2028). Det gleder meg stort at vi får en kvinnelig DG i 2027/2028.  
  
Det øvrige distriktsrådet med fagsjefer ble også fastsatt, og sonelederne for 2025/2026 er også på plass. Det er også gledelig at det nå kun er i sone 6 at det ikke er kommet soneleder på plass for neste Lionsår, men det jobbes iherdig videre med dette. Vel så viktig er det at det må visesoneledere på plass i de fleste sonene, så det er en prosess vi begynner med allerede nå. En oversikt over distrikstrådet og sonelederne for D104A for 2025/2026 er lagt ved månedsbrevet.

I etterkant av selve distriktsmøtet ble det gjennomført opplæring i bruk av Styreweb og Lions portalen, samt hvordan man lager hjemmesider for klubbene i Styreweb. For sistnevnte punkt legger jeg ved en veldig god PowerPoint presentasjon (utviklet av vårt distrikts MK (leder for markedsføring og kommunikasjon), Odd-Rune Wang) som tar dere gjennom denne prosessen.

Ønsker alle gode Lionsvenner en riktig fin Mai måned, og minner på at Lions Riksmøte gjennomføres på Gardermoen 30.5 til 31.5😊

*Dan-Viggo Vårum*  
**Distriktsguvernør**  
**Distrikt 104A**